དེང་སྐབས།ང་ཚོ་ཕྱོགས་ཡོངས་ནས་འབྱོར་འབྲིང་སྤྱི་ཚོགས་འཛུགས་སྐྲུན་བྱེད་པའི་གནད་འགག་གི་དུས་སྐབས་སུ་གནས་ཡོད།མི་རིགསདང་མི་གྲངས་དུང་ཕྱུརཡོད་པའི་རྒྱལ་ཁབ་ཆེན་པོ་ཞིག་གིས་སྤྱི་ཚོགས་རིང་ལུགས་ཀྱི་དེང་རབས་ཅན་འཛུགས་སྐྲུན་བྱེད་པ་དེས།ང་ཚོས་ཐོག་མཐའ་བར་གསུམ་དུ་མི་རིགས་གནད་དོན་དེ་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་འཛུགས་སྐྲུན་བྱེད་སྐབས་ངེས་པར་དུ་ཐག་གཅོད་བཟང་པོ་བྱེད་དགོས་ངེས་ཀྱི་གནད་དོན་ཆེན་པོ་ཞིག་ཏུ་བརྩི་དགོས་པ་ཐག་བཅད་ཅིང་།ཐོག་མཐའ་བར་གསུམ་དུ་མི་རིགས་བྱ་བ་དེ་ཡང་ཏང་དང་མི་དམངས་ཀྱི་ལས་དོན་འཕེལ་རྒྱས་སུ་འགྲོ་བར་འབྲེལ་བའི་ཁྱོན་ཡོངས་ཀྱི་བྱ་བ་གལ་ཆེན་ཞིག་ཏུ་བརྩི་དགོས་པ་ཐག་བཅད།མི་རིགས་ས་ཁོངས་རང་སྐྱོང་ལམ་ལུགས་དེ་ཀྲུང་གོ་གུང་ཁྲན་ཏང་གིས་རང་རྒྱལ་མི་རིགས་ཀྱི་གནད་དོན་ཐག་གཅོད་བྱེད་པའི་གཞི་རྩའི་ཉམས་མྱོང་ཞིག་ཏུ་བརྩི་བར་ཡིད་གཉིས་ཐེ་ཚོམ་སྐྱེ་མི་རུང་བར་མ་ཟད།དེ་རང་རྒྱལ་གྱི་གཞི་རྩའི་ཆབ་སྲིད་ལམ་ལུགས་ཤིག་ཏུ་བརྩི་བར་ཡང་གཡོ་འགུལ་གཏན་ནས་བྱེད་མི་རུང་ལ།དེ་རང་རྒྱལ་སྤྱི་ཚོགས་རིང་ལུགས་ཀྱི་ཆབ་སྲིད་ཁྱད་སྟོབས་ཆེན་པོ་ཞིག་ཏུ་བརྩི་བར་ཡང་ཉམས་ཞན་བྱེད་མི་རུང་།དེ་ནི་ཀྲུང་གོ་གུང་ཁྲན་ཏང་གིས་མི་རིགས་བྱ་བར་ཕྱོགས་སྡོམ་གཏིང་ཟབ་བྱས་པ་ལས་ཐོན་པའི་ཉམས་མྱོང་ཡིན་ལ།རིགས་སོ་སོའི་མི་དམངས་ལ་མཐུན་སྒྲིལ་དང་སྣེ་ཁྲིད་བྱས་ཏེ་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་འཕེལ་རྒྱས་སུ་གཏོང་བའི་འགན་ལེན་ཆེན་པོ་ཞིག་ཀྱང་ཡིན།།